runetrust/blame-folketinget-dk huggingface dataset:
Pernille Vigsø Bagge (SF), 2007-06-01:
Og da det nu er sådan, at DF’s oprindelige ordfører, som gav tilsagn om at støtte det her forslag i sin tid, har været til stede i salen hele dagen, er det da også bemærkelsesværdigt, at vi ikke nu kan få en udtalelse heroppefra om, hvorfor man pludselig vender på en tallerken.
Keld Albrechtsen (EL), 1999-11-17:
Jeg vil godt spørge udenrigsministeren, hvordan den danske regerings vurdering af risikoen for et sammenbrud af atomnedrustningen er, hvordan regeringen vurderer den risiko, som en eventuel gennemførelse af det amerikanske antimissilforsvarsprojekt vil kunne indebære. Er regeringen f.eks. enig med forskeren Ole Wæver, der i Berlingske Tidende fredag den 5. november siger, at opstillingen af et sådant system kan indebære ny atomoprustning? Jeg synes, der er behov for, at den danske regering
Frank Aaen (EL), 1999-10-12:
Det er mishandling, det, der foregår, specielt af de mindste børn, og det er ikke bare med hensyn til, hvordan vi behandler børnene. Jeg vil også gerne gøre opmærksom på, at reklamerne i fjernsynet er med til at ensrette legen i en grad, som vi ikke har lyst til at se, og er med til at ensrette udbudet af legetøj.
Tina Nedergaard (V), 2012-12-19:
Udvalgene er sådan set en hjælpende foranstaltning, sådan at arbejdet kan glide i parlamentet, og jeg skal bare sige, at jeg lige nu kan erindre en række eksempler på, at når der har været lovforslag fra den tidligere regering, som den her side af salen ikke har været interesseret i blev gennemført, har man faktisk kaldt ministre i samråd, men man har også forventet, at der var en debat i salen, også med regeringen.
Søren Krarup (DF), 2008-12-19:
Hvis man ikke kan adskille de to ting, hvis man tror, at menneskerettighederne kan gøres gældende i Danmark på samme måde som den danske lov, har man fuldstændig forplumret enhver retsstat, og så ender man med, som bl.a. med den katastrofale udlændingelov fra 1983, at udlevere retsgarantier til 20 millioner flygtninge.
Stinus Lindgreen (RV), 2021-05-19:
Tak for det, og tak til alle forslagsstillerne, og tak for, at I engagerer jer i debatten, for jeg tror, at vi alle kan sætte os ind i, hvor forfærdelig en situation det må være for forældre at have et kræftramt barn med alle de tanker og bekymringer, det medfører, og med ønsket om den bedst mulige behandling af ens barn.
Morten Messerschmidt (DF), 2008-04-24:
Konklusionen på den debat var entydigt, at hvis vi ønsker at gøre noget for at værne om vores konfliktret, værne om den frie aftaleret, som danner udgangspunkt og grundlag for hele vores arbejdsmarkedsmodel, er der kun én ting at gøre, og det er at sikre en protokol til den Lissabontraktat, som man må forvente senere her i dag, desværre, bliver vedtaget af Folketinget.
Karen Ellemann (V), 2011-03-22:
Det siger sig selv, at når man udvider fra de nuværende 10 m rundt om en drikkevandsboring og så laver beskyttelsesarealet og endda dyrkningsfrit og nu seksdobler det, sådan at vi altså har 25 m rundt om enhver drikkevandsboring, så vil der være tale om en øget beskyttelse.
Lars Barfoed (KF), 2002-02-28:
Jeg forstod på hr. Jan Petersens indlæg, at hr. Jan Petersen er imod forslaget, og jeg hørte egentlig ikke så mange argumenter, der havde med selve det her lovforslag at gøre, men en masse ting, som hr. Jan Petersen mente man i stedet for skulle gøre.
Rasmus Jarlov (KF), 2019-04-04:
Vi havde den 11. december en debat, hvor SF havde stillet et beslutningsforslag om en aldersgrænse for køb af lattergas, og som jeg sagde dengang, støtter regeringen selvfølgelig intentionen om at undgå, at unge anvender lattergas til beruselsesformål, men det er vores opfattelse, at en aldersgrænse ikke vil virke, da det allerede er ulovligt at sælge til beruselsesformål og en aldersgrænse vil kunne sende et signal om, at det er i orden at bruge lattergas som rusmiddel, hvis man er over aldersgrænsen.
Colette L. Brix (DF), 2003-01-15:
Pointen er imidlertid, at Dansk Folkeparti grundlæggende ønsker, at markedet selv regulerer dette. Vi har i Danmark en årelang tradition for et markedsbaseret kapitalsystem, og vi ønsker ikke, at politikerne skal pådutte selskaberne og aktionærerne, hvad der er ret og vrang.
Lars Barfoed (KF), 2010-04-09:
Som det fremgår, bliver forlystelsesbekendtgørelsen løbende ændret, og bekendtgørelsen indeholder en lang række regler, som alle sammen har til formål at sikre, at der ikke sker ulykker, og at man altså trygt kan opholde sig ved og bruge forlystelserne i en dansk forlystelsespark.
Jørgen Arbo-Bæhr (EL), 2006-12-13:
Senere hen er det jo kommet frem, at den aftale, Socialdemokraterne har indgået, ikke alene betyder en hævelse af efterlønsalderen til 62 år, men samtidig medfører en automatisk regulering, så efterlønsalderen med start fra 2025 bliver reguleret videre til 63, 64, 65, 66 år.
Søren Espersen (DF), 2008-06-10:
Der står: »Hvorfor forsvinder der ellers milliardbeløb ud af vores land, hvert eneste år - til danske firmaer, danske arbejdspladser og danske opsparinger i millionærboliger i det sydlige Europa og lignende luksus mens vores arbejdere må kæmpe mod mindstelønninger, der knap nok kan brødføde deres egne familier?« Var det også ordskvalder?
Aage Frandsen (SF), 1998-04-02:
Ud fra en demokratisk opfattelse er det selvindlysende, at Folketinget har sit mandat fra og vælges af folket, og ud fra vores parlamentariske tradition er det lige så indlysende, at regeringen har sit mandat fra Folketinget, hvilket jo bl.a. kommer til udtryk ved, at man ikke kan have en regering, der har et flertal imod sig i Folketinget.
Kim Andersen (V), 2012-04-19:
I forhold til retssikkerhedsfølelsen vil jeg også gerne sige, at SF da må give mig ret i, at for en virksomhed kan det jo være lige så skæbnesvangert at blive hængt ud for noget, som man i og for sig ikke har gjort forkert – man har overholdt loven til punkt og prikke – og blive udsat for offentlig spot og spe.
Peter Hummelgaard Thomsen (S), 2017-03-15:
Så vil ministeren ikke give mig ret i, at det, når det kommer til algoritmebaseret højfrekvent handel, hvor det er, at man handler med det samme værdipapir – det være sig en aktie, eller det være sig et derivat – med op mod 50.000 gange i døgnet, er meget, meget svært at finde noget, der minder om et argument for, at det skulle skabe sunde effekter på markedet?
Torsten Schack Pedersen (V), 2018-01-23:
Forslaget indeholder endvidere muligheden for, at retsmidler kan benyttes, såfremt ulovlige handlinger finder sted, heriblandt påbud, forbud og tvangsbøder, og i den forbindelse indeholder forslaget en undtagelsesbestemmelse, der sikrer arbejdstageres interesser, ytringsfrihed og mulighed for at agere som whistleblower.
Gitte Lillelund Bech (V), 2008-06-04:
Jeg vil derfor også spørge, om ikke Dansk Folkepartis ordfører synes, at vi måske skulle få bragt debatten op på et niveau, der rent faktisk handler om, hvordan man kan tale om seksuel og reproduktiv sundhed og rettigheder på det overordnede plan frem for at diskutere, hvad hr. Martin Henriksen har sagt om seksualundervisning i Danmark.
Susanne Clemensen (CD), 1999-11-18:
Det har faktisk været arbejdsgiverne, og det kan vi slet ikke forstå, for efter vores opfattelse kan man ikke sammenligne det arbejde, som de frivillige organisationer gør, med det arbejde, der foregår i virksomhederne. Det er derfor, vi siger: Her er i hvert fald efter vores opfattelse en barriere, noget, som der trænger til at blive kigget på, og noget, som vi mener kunne styrke det frivillige sociale initiativ og også styrke de mennesker, der gerne vil gå ind i det frivillige sociale arbejde, styrke deres livskvalitet, og i sidste ende tror vi egentlig, at det bliver billigere for det offentlige.
Lene Espersen (KF), 2003-02-19:
Så jeg tror ikke, der er nogen som helst uenighed om, at man godt kan rose politiet for det, de gør i dag, men at vi altså vil gå et skridt videre, og politiet er for øvrigt fuldstændig enig i det. Til hr. Bent Bøgsted vil jeg sige omkring de politimæssige ressourcer: Der er jo et politiforlig, der udløber ved årets udgang, men inden for de ressourcer skal man naturligvis forsøge at finde kræfterne til det her.
Margrethe Vestager (RV), 2002-01-22:
Jeg kan oplyse, at det allerede inden for den nuværende lovgivning er muligt at have fleksibilitet med hensyn til det, som faktisk foretages i hjemmet, efter at visiteringen er tilvejebragt, så jeg synes egentlig, den tidligere regering har vist sin gode vilje på det område.
Martin Lidegaard (RV), 2018-10-23:
Hvad angår det andet, er det rigtigt, at vi nok har den opfattelse, at det på enkelte områder – bestemt ikke alle, vil jeg gerne sige, for jeg har i hvert fald ikke nogen drøm om Europas Forenede Stater eller noget i den stil – giver mening at dele vores suverænitet med andre lande, og det er især de der grænseoverskridende områder som bekæmpelse af organiseret kriminalitet, terror, også klimaområdet, de områder, hvor vi ikke selv kan vinde suveræniteten over problemerne.
Line Barfod (EL), 2009-02-05:
Det, som jeg frygter, og som jeg vil høre hvad ministerens holdning er til, er jo, at efterhånden som kommunerne er nødt til at skære ned på, hvor mange penge de bevilger i den her pengepose, er der en stor risiko for, at folk vælger et billigere tilbud for f.eks. så at kunne få gjort rent lidt oftere og komme i bad lidt oftere osv.
Anders Fogh Rasmussen (V), 2005-06-01:
Men jeg vil gerne gentage, at selv om det selvfølgelig måtte indgå i beslutningsgrundlaget, at der i værste tilfælde kunne være en risiko for konkurs, så var konklusionen altså på basis af indstillinger fra embedsmændene i Kulturministeriet og Finansministeriet, at den risiko var så lille af de grunde, jeg nævnte, at man på en helt forsvarlig måde kunne sætte salgsprocessen i gang.
Svend Heiselberg (V), 1997-11-25:
Men jeg mener, at den megen tale om mere gods på skibe også skal være forbundet med lidt realiteter, om det nu også kan svare sig, for så længe vi ikke har rentabilitet, så længe vi ikke har besluttet os for, om vi vil subsidiere det ret så væsentligt, tror jeg ikke, at det vil lykkes at få flyttet ret meget gods over på skibe. Men vi hilser selvfølgelig udviklingen velkommen, hvis den kommer.
Line Barfod (EL), 2011-05-13:
Og ligesom Folketinget har været inde at sige, at vi ikke vil se sager, hvor familier med børn bliver sat ud af deres bolig, så synes jeg, det er helt rimeligt at gå ind og sige, at vi heller ikke vil se sager, hvor der bliver lukket for strømmen hos børnefamilier eller hos andre udsatte grupper, der er helt afhængige af, at elektriciteten fungerer, og som ikke er i stand til selv at sørge for at råbe op hos kommunen og elselskabet osv. og få den hjælp, de har behov for.
Frank Aaen (EL), 2006-01-19:
Derfor vil jeg gerne spørge fru Pia ChristmasMøller, hvordan Det Konservative Folkeparti har det med at være allieret med en magt, som for at befri et folk kaster med fosforbomber – fosforbomber, der, når de rammer huden, brænder sig ind til knoglen, hvorefter folk dør en langsom, smertefuld død – bruger napalm, bruger tortur og andre overgreb, bruger lejesoldater, der skyder på må og få, der hver eneste dag, som USA gør, kaster 200 500-kilo-bomber i Irak?
Jens Kirk (V), 2000-12-07:
Så vil jeg gerne spørge hr. Christian H. Hansen, for han svarede heller ikke: Er det Dansk Folkepartis mening, at vi med sådan et forslag skal gøre fiskeriet til et særligt erhverv, hvor vi permanent skal ind med en særlig form for støtte på en eller anden måde i stedet for at sige, som vi sådan set lægger op til i Venstre, at vi gerne skulle gøre det til et selvbærende erhverv, som man kan være i med rank ryg og vide, at man kan betale enhver sit?
Søren Egge Rasmussen (EL), 2025-05-14:
Jeg har også noteret mig, at der er flere aktører, der gerne vil sætte store solcelleanlæg op, som har det med på paletten, at man godt kan tage hensyn, og at man godt kan have et vandhul midt inde i sådan en solcellepark, og jeg tror sådan set også, der er flere selskaber, der godt kunne gøre det bedre.
Karsten Hønge (SF), 2016-05-23:
Men vi har jo lige netop i det her halvår nogle initiativer i gang, som gør, at vi skal i gang med en evaluering til efteråret, og den vil jeg da afvente, inden jeg tager endelig stilling til, om det kan klares inden for de rammer, som lovgivningen siger, eller det vil være nødvendigt med en justering.
Birthe Rønn Hornbech (V), 2002-04-09:
Men når jeg hører hr. Søren Krarup her fra Folketingets talerstol, så spørger jeg mig selv, om hr. Søren Krarup vil være med til at stramme, om hr. Søren Krarup tror, at vi kan blive enige, eller om hr. Søren Krarup vil blokere for stramninger inden for den lovgivning.
Kristian Thulesen Dahl (DF), 2000-09-07:
Der er jo en lang række andre områder i finanslovforslaget, og jeg skal bare afslutningsvis, for at det ikke kan misforstås, sige til finansministeren, at uanset hvor meget statsministeren puster ham i nakken med alverdens ting, også i forhold til, hvem han skal snakke med, så er Dansk Folkeparti til stadighed parat til at tage arbejdstøjet på og møde op i Finansministeriet, hvis det måtte ønskes. Og så håber jeg ikke, at det, at vi foreløbig ikke er inviteret, er, fordi finansministeren i virkeligheden har det ligesom en tegning, der var i B.T. torsdag den 31. august, hvor finansministeren siger til fru Pia Kjærsgaard som baggrund for, at vi ikke inviteres med: »Nej, for du regner jo i kroner.
Aase D. Madsen (DF), 2000-11-24:
Dansk Folkeparti finder, det er ældrediskrimination, så det basker, som medfører, at specielt de enlige kørestolsbrugere eller andre svært handicappede henvises til en tilværelse uden adgang til den livsbekræftende kontakt med det omgivende samfund, som burde være en menneskeret.
Trine Torp (SF), 2016-11-17:
Det fremsatte lovforslag har jævnfør Social- og Indenrigsministeriets egne ord det fokus, og jeg citerer: »at kommunerne skal have de nødvendige indgrebsmuligheder over for personer med nedsat psykisk funktionsevne, der er anbragt i en boform på det sociale område på baggrund af en straffesag«.
Villum Christensen (LA), 2015-12-17:
Så til De Konservative, som har fremsat det her beslutningsforslag, og som åbenbart også har besluttet sig for ikke at trække det tilbage – det må være sådan, jeg skal forstå det, når vi nu skal træde rundt i det her endnu et par timer: Det siges jo, at man ikke både kan blæse og have mel i munden, men det er faktisk det, som jeg synes De Konservative gør her.
Lotte Rod (RV), 2024-02-20:
Noget af det, som mange lærere siger til mig, er, at der simpelt hen er så mange eksamener og så mange krav til eksamen, at man er nødt til at skynde sig igennem det hele, fordi man skal bruge det til eksamen, og det er det, der står allermest i vejen for, at man kan få lov til at fordybe sig og tænke, hvis der er en elev, der spørger om et eller andet: Okay, jeg havde egentlig planlagt noget andet, men nu er det det her, vi gør.
Hans Kristian Skibby (DF), 2010-05-07:
Det betyder så, at der kan være nogle steder, hvor man er nødt til at gå ind og se på, om de beslutninger, som 41 regionsrådsmedlemmer kommer frem til, nu også er dem, der er fuldstændig de bedste for den regions fremtid, for dens samlede antal indbyggere, og ikke om den kun har baggrund i, hvor de 41 har deres bopæl i regionen.
Margrete Auken (SF), 2003-03-13:
Men når man siger, at man var de første, er det altså lige sin sag, da vi, forligspartierne, faktisk ved mødet den 6. februar højlydt gik ud og forlangte, at der skulle sættes tog ind med det samme, altså så hurtigt det overhovedet var muligt. Det synes jeg sådan set at Enhedslisten skal være glad for, for det ville jo være slemt, hvis det hang på det her forslag, om det skete.
Lars Barfoed (KF), 2002-12-03:
Jeg synes ikke, der er noget galt i, at lobbyister får mulighed for at deltage i udformningen af de nærmere forskrifter, men det skal være embedsmænd, der selvfølgelig skal være neutrale i forhold til lobbyisterne, der træffer den endelige beslutning, hvis det er forskrifter, man har fået delegeret til embedsmænd at lave.
Simon Emil Ammitzbøll (LA), 2014-06-10:
Spørgsmålet er, hvordan vi sikrer, at vi giver det her dejlige land videre til kommende generationer – et land, hvor man kan leve sine drømme ud, og hvor der er plads til at drømme, et land, hvor man kan leve sit liv, som man har lyst til, og hvor der er plads til at være anderledes end det, flertallet ønsker, et land, hvor der er mulighed for og rammer til at forsørge sig og sine, tage sig af sin familie, tage sig af sine nærmeste.
Thomas Jensen (S), 2010-11-16:
Problemet med den gældende lov er, at den nuværende lave rente medfører risiko for, at det kan være økonomisk attraktivt at optage lån til indefrysning af ejendomsskatterne, uanset at ejeren af boligen ikke har behov for det med henblik på at have råd til at blive boende i boligen.
Jeppe Bruus (S), 2021-01-19:
Derfor er jeg glad for også tilkendegivelsen fra justitsministeren omkring at se på det her og kigge på, om den lovgivning, vi har, er tilstrækkelig gearet til den situation, vi står i, og så skal vi prøve at finde løsninger, som løfter sig op over den ene eller den anden platform.
Kristian Thulesen Dahl (DF), 2002-11-19:
Det er givet ikke nok, og vi skal videre også i forhold til en udligningsreform, og der har vi bidt meget mærke i, at regeringen har lovet, måske lidt modvilligt på et tidspunkt, men har dog nu lovet, at der kommer en første del af udligningsreformen med virkning fra l. januar 2004.
Rune Lund (EL), 2016-12-07:
Den foregår i Folketinget, i Folketingets Europaudvalg, hvor vi tager stilling fra sag til sag, forstået på den måde, at den EU-politik, der bliver ført via Folketingets Europaudvalg, og som vi også tager stilling til her i Folketingssalen, jo er almindelig indenrigspolitik, desværre.
Morten Messerschmidt (DF), 2007-01-16:
Derfor er det jo helt uacceptabelt, at man i EU-sammenhæng arbejder for at udvide arbejdstagerudvekslingen med de nordafrikanske lande, for det er jo netop at overflytte kompetencen til at sige, hvordan vi gerne vil have, at vores danske udlændingepolitik skal se ud, fra dette hus til Bruxelles.
Ebbe Kalnæs (CD), 2001-05-08:
Vi mener faktisk, det vil være et gode i almindelighed, men jeg vil også gerne sige, at det er væsentligt for forbrugerne at have et stærkt dansk energiselskab, have et energiselskab, som trods alt med udgangspunkt i Danmark er stærkt, fylder noget, for ellers ville de meget, meget store gaskoncentrationer i resten af Europa være dem, der skulle dirigere og spille på klaveret i den danske gaspolitik.
Carsten Hansen (S), 2005-11-16:
Jeg har et par gange hørt, at hr. Carsten Hansen har sagt noget andet, men det fremgår af finanslovene for 2001 og 2002 at: I budgetteringsgrundlaget for finansloven for 2001-2002 er der forudsat en gradvis ændring af redskabssammensætningen, således at anvendelsen af jobtræning, der generelt har en høj effekt, øges.
Lars Løkke Rasmussen (M), 2026-01-21:
Der blev her brugt udtrykket the benefit of doubt, og det har været vores tilgang, for hvis ikke vi på en eller anden måde trods alt holder fast i det momentum, der kan være i Syrien efter mange, mange års diktatur, så kan vi være rimelig sikre på, at vi skaber ret gode forudsætninger for terrorceller, stabilitet og usikkerhed.
Keld Albrechtsen (EL), 1999-04-09:
Og så vil jeg godt spørge fru Charlotte Antonsen, som jo har valgt at stikke hovedet i busken og støtte det afværgeforslag, som formentlig hr. Jacob Buksti har siddet og brygget sammen, og det forstår jeg ikke hvorfor man gør, når man kritiserer regeringen for de fejltagelser, regeringen vitterlig har begået i forbindelse med forberedelsen af topmødet: Hvis man nu ikke af taktiske grunde havde støttet hr. Jacob Bukstis afværgeforslag, ville man så have støttet
Susan Kronborg (RV), 2021-12-08:
Vi i Radikale betragter det som et problem, at man udvider udvalgets beføjelser, så Radikales holdning i den her problemstilling skal forstås i den kontekst, at vi både er imod, at man regulerer indfødsretsområdet efter en aftale – vi mener, at der skal være lovbestemte kriterier – og at vi samtidig godt kan se, at når man nu har besluttet sig for at have et aftalegrundlag i stedet for en lovgivning, og man har besluttet sig for, at sager skal behandles i udvalget, selv om Radikale jo bliver ved med at sige, at det er et kæmpe problem, at man har en usaglig sagsbehandling i et politikerudvalg, og man dermed har sagt ja til en ikkelovreguleret, men aftalebaseret tilgang, så ender det jo logisk set selvfølgelig også med – og det har hr. Marcus Knuth jo også ret i – at man som regering sætter sig imellem to stole.
Dennis Flydtkjær (DF), 2016-01-28:
For jeg er meget enig med den foregående spørger i, at når man kigger på historikken og kan se, at et it-system, som fra starten skulle koste 165 mio. kr., nu estimeres at koste 1,5 mia. kr., ja, så skal der altså ringe nogle alarmklokker her i Folketinget, da man næsten ellers kan kalde det sjusk med lovgivningen. Men er det ikke også lidt sjusket, at Skatteministeriet kommer med et forslag til Folketinget, hvor man ikke kan sige noget om de administrative konsekvenser eller de økonomiske konsekvenser, hverken for det offentlige eller for erhvervslivet?
Mai Mercado (KF), 2024-04-02:
Nu ligger der så de her forslag fra ministeren, og dem kan Konservative godt stemme for, men med vores tre ekstra forslag havde man fået taget mere hånd om problemstillingen, således at færre ofre ender med at blive udsat for en forbrydelse, som de ikke kan få for domstolene og dermed ikke kan få fuld retfærdighed for.
Ulrik Kragh (V), 2004-11-11:
Men det er nu engang således, at de problemer var der også under Saddams terrorregime, de var bare ikke fremme i lyset dengang, og hr. Keld Albrechtsen kunne ikke stå i Folketingssalen og slå ud med armene og sige, at vi ikke vil gøre noget, som han kan, når det er sådan, at vi er nogle, der har taget et ansvar for at skabe et bedre og mere demokratisk Irak.
Ole Birk Olesen (LA), 2020-04-23:
Derfor står alle erhvervsaktører, forbrugere, boligejere osv. i den maksimale usikkerhed, at der, hvis de følger regeringens synspunkter og myndighedernes udsagn om det her, så er den mulighed, som statsministeren jo også har sagt, at vi aldrig nogen sinde kommer tilbage til normale tilstande, heller ikke for dansk økonomi, eller at det i hvert fald kan have meget, meget lange udsigter.
Michael Aastrup Jensen (V), 2020-12-09:
Så kan vi få et konkret tilsagn i dag fra ministerens side om, at den der meget store brugergruppe, der er fra Fussingø, med over 900 medlemmer allerede bliver inddraget ret meget, i forhold til hvordan og hvorledes man gør, så der kan være en balance mellem, hvor de her store dyr skal gå, og hvor det så er, mennesker kan gå, så det ikke bliver til fare for de mange brugere af skoven ved Fussingø i dag?
Flemming Damgaard Larsen (V), 2013-11-21:
Med den politiske aftale af juni 2013 ændres organiseringen af postbetjeningsbutikker, således at de posthuse og postbutikker, som Post Danmark selv driver, reduceres, men at der i stedet oprettes en række såkaldte postshopper , der kan tilbyde grundlæggende postservice.
René Christensen (DF), 2012-02-21:
Der er et par enkelte ordførere, der har været inde på økonomien, bl.a. den sidste ordfører, og der må man jo sige, at når man kigger på gennemsnitsprisen, drejer det her sig faktisk om 1 mio. kr., tæt på 1 mio. kr., i gennemsnit pr. anbragt barn og ung uden for hjemmet, og så må man sige, at så tror jeg ikke på, at det drejer sig om økonomien i det her.
Flemming Hansen (KF), 2000-04-11:
I den konservative folketingsgruppe siger vi utvetydigt nej til lovforslaget, og vi håber, at mange henvendelser fra virksomheder og organisationer vil kunne åbne skatteministerens øjne for, hvor tåbeligt dette lovforslag er, især når vi tager i betragtning, at det koster så mange penge for staten.
Tom Behnke (KF), 2008-11-06:
Hvis man skal diskutere yderligere skærpelser, så må man nødvendigvis afvente og se, hvilken effekt den lovgivning, vi vedtager her i Folketinget, har, for ellers bliver det at lovgive med bind for øjnene, og det er vi ikke tilhængere af fra konservativ side, og derfor kan vi ikke støtte beslutningsforslaget.